Når Musikkens Hus om få dage kan fejre deres deres et års fødselsdag, kan de også fejre et flot økonomisk første år. I 2014 mønstrede de en omsætning på 58,5 millioner kroner og en opsparing på 4,4 millioner kroner. - Med regnskabet for 2014 knytter vi en sløjfe på åbningsåret, idet vi nu har et samlet billede af, hvordan det gik. Billetsalget, rundvisningerne, gæsterne i restauranten, sponsorerne og antallet af erhvervsarrangementer har overgået vores forventninger, siger administrerende direktør Lasse Rich Henningsen. Mere end 220.000 personer har besøgt Musikkens Hus i 2014. - Det har været helt afgørende for os at få så mange mennesker ind i huset til de enkelte arrangementer som muligt. Det er lykkes med en belægningsprocent på over 80 %, og det har selvsagt styrket vores økonomi, siger Lasse Rich Henningsen. Den 4,4 millioner kroner store opsparing for 2014 gør det muligt for Musikkens Hus at planlægge et program for 2015, der blandt andet indebærer Oh Land, Lisa Ekdahl og Thomas Helmig.
Musikkens hus kan udover en et års fødselsdag også fejre et flot overskud.